กำลังจะเริ่มยาคุมแผงใหม่ ก็คือกินเม็ดเเรกวันนี้ตอน3ทุ่ม มีเพศสัมพันแบบไม่ใส่ถุงยางก่อน3ทุ่มเสี่ยงท้องมั้ยคะ เพราะเรากินเม็ดแป้งไปก่อนหน้านี้
สวัสดีครับ ถ้าเป็นการรับประทานยาคุมกำเนิดแบบแผง 21 เม็ด และรับประทานต่อเนื่องอย่างถูกต้อง ไม่มีการลืม ระดับฮอร์โมนของยาก็น่าจะเพียงพอที่ใช้คุมกำเนิด เพราะช่วงที่เว้นไปนั้น เป็นช่วงที่กำลังรอประจำเดือนมาพอดี จึงไม่น่าจะทำให้เกิดการตั้งครรภ์ขึ้นได้ครับดังนั้น ขอแนะนำให้รับประทานยาคุมกำเนิดตามกำหนดวันละเม็ดต่อไปครับ กระนั้น ควรทราบไว้ว่า ยาคุมกำเนิดนั้นช่วยป้องกันได้เพียงการตั้งครรภ์ ไม่ได้ป้องเชื้อโรคที่ติดต่อทางเพศสัมพันธ์ หากจะป้องกันโรคด้วย ควรใช้ถุงยางอนามัยครับ